Auglýsing Þrátt fyrir fjölmargar ákvarðanir og afgreiðslu „ stórra “ mála á þingi , eins og ríkisfjármálaáætlunar , fjárlaga , samgönguáætlunar , heilbrigðisáætlunar og fjarskiptaáætlunar , áframhaldandi uppbyggingu heilbrigðis - og menntamála , aðgerðir í loftslagsmálum og verulega raunaukningu útgjalda til þessara málaflokka þá má færa fyrir því rök að endurskoðun ríkisfjármálastefnu og mikilvægi lífskjarasamninga skipti sköpum fyrir framvindu efnahagslífsins og allra annarra mikilvægra málaflokka . Samspilið er dýrmætt Eftir langt samfellt hagvaxtarskeið , stöðugt verðlag og aukinn kaupmátt allt frá árinu 2011 , stöndum við frammi fyrir þeirri áskorun að mæta minnkandi hagvexti og óvissu í efnahagshorfum . Hagsveiflan hefur áhrif á atvinnulífið og heimilin . Ríkisstjórnin skóp svigrúm til að framfylgja áætlunum um fyrirhugaðar framkvæmdir , fjárfestingar og þjónustu og fjárlögin 2020 eru því í samræmi við ríkisfjármálaáætlun . Í fyrsta sinn í hagsögunni sjáum við nú fjármálastefnu stjórnvalda vinna með peningastefnunni og vinnumarkaðnum . Með lífskjarasamningunum urðu viss tímamót á vinnumarkaði og fullyrða má um mikilvægi þeirra sem grundvöll að efnahagslegum og félagslegum stöðugleika . Aðilar vinnumarkaðarins eiga hrós skilið fyrir ábyrga nálgun . Auðvitað þurfti frekari forsendur , vaxtalækkanir sem hafa gengið eftir , og afgerandi framlag stjórnvalda . Margvíslegar umbætur í húsnæðismálum , framlög aukin til félagslegs húsnæðis og átak í uppbyggingu húsnæðis á landsbyggðinni . Atvinnuleysisbætur eru hækkaðar og tryggingagjald lækkað . Samtakamátturinn birtist ekki síst í framlagi viðbragðsaðila og fjölmargra sjálfboðaliða björgunarsveitanna og Rauða Krossins sem verður seint fullþakkað . Til þess þarf uppbygging grunninnviða að vera í öndvegi . Til merkis um það eru stóraukin framlög til samgönguframkvæmda um allt land , samgöngusáttmáli höfuðborgarsvæðisins , frumvarp menntamálaráðherra um menntasjóð og áherslur félags - og barnamálaráðherra á málefni barna . Heilbrigðisráðherra kynnti á dögunum fjölmörg önnur áform , sem fjármögnuð eru í ríkisfjármálaáætlun til næstu ára m.a auknar niðurgreiðslur fyrir tannlæknaþjónustu og lyf , tiltekin hjálpartæki og rýmkun reglna um ferðakostnað . Í leit að bættu samfélagi hættir okkur til að horfa einkum til efnahagslegra þátta eins og landsframleiðslu og hagvaxtar . Skilningur hefur jafnt og þétt aukist á nauðsyn þess að horfa samhliða til annarra ekkert síður mikilvægra þátta eins og heilsu , menntunar , húsnæðis , vatns - og loftgæða ofl. umhverfis - og félagslegra þátta , sem hafa mikil áhrif á okkar daglega líf . Formaður fjárlaganefndar og starfandi Þingflokksformaður Framsóknar . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .